**KRITERIJI OCJENJIVANJA**

 **OŠ Beletinec, nastavni predmet KEMIJA**

**učiteljica: Gordana Ban**

|  |  |
| --- | --- |
| **Elementi vrednovanja** | **Kriteriji vrednovanja** |
| **Usvojenost****kemijskih koncepata**Usmeno ispitivanje znanja može se provoditi na svakom nastavnom satu bez prethodne najave. Planira se 1-2 ispitivanja u školskoj godini.Kroz školsku godinu planiraju se 4 pisane provjere za koje je okvirni bodovni prag sljedeći: 0 % - 45% = nedovoljan 46% - 59% = dovoljan 60% -74% = dobar  75% - 89% = vrlo dobar 90% - 100% = odličanSvaka negativna ocjena iz pisane provjere mora se ispraviti (pisano ili usmeno) jer je u suprotnom konačna ocjena iz nastavnog predmeta negativna. | **Dovoljan**Učenik djelomično poznaje osnovne pojmove i zakonitosti. Griješi, ali uz pomoć nastavnika dolazi do ispravnog odgovora.**Dobar**Učenik prepoznaje osnovne pojmove i zakonitosti. Sadržaje je usvojio u većoj mjeri, bez pojedinosti. Ne primjenjuje stečeno znanje u novim situacijama i ne daje vlastite primjere.**Vrlo dobar**Učenik razumije pojmove i zakonitosti. Obrazlaže uzročno-posljedične veze uz manju pomoć nastavnika i navodi svoje primjere iz svakodnevnog života.**Odličan**Učenik samostalno interpretira pojmove i zakonitosti, obrazlaže uzročno-posljedične veze, navodi svoje primjere iz svakodnevnog života i uz manju pomoć nastavnika primjenjuje znanje u novim situacijama. |
| **Prirodoznanstvene kompetencije**U ovom elementu ocjenjuje se rješavanje računskih zadataka, izvješća o praktičnom radu i istraživanju, izrada prezentacija, plakata te izrada domaćih zadaća.Učenici će na satovima pisati radne listiće (vrednovanje za učenje). Srednja vrijednost postotaka dva radna listića upisuje se u rubriku kao ocjena.Svaka nenapisana zadaća bilježit će se u e-dnevnik kao minus, a za svaki treći minus će se upisati negativna ocjena.Kod svih pisanih radove koji se ocijene potrebno je ostvariti 50 % od ukupnog broja bodova za pozitivnu ocjenu. Za ostale ocjene vrijede isti postoci kao i kod pisane provjere. | **Dovoljan**Rješava jednostavne, šablonske zadatke uz nepotpun postupak.Ne povezuje opažanja ili dobivene podatke s konceptualnim spoznajama.Domaće i školske zadaće su neredovite, nepotpune i s greškama.Kasni s izradom izvješća, prezentacija i plakata te ih predaje oskudne i neprikladne.**Dobar**Rješava jednostavne, šablonske zadatke uz potpun postupak.Ne povezuje opažanja ili dobivene podatke s konceptualnim spoznajama.Domaće i školske zadaće uglavnom predaje na vrijeme, ali nepotpune i s greškama.Na vrijeme predaje izvješća, prezentacije i plakate, ali su načinjeni površno.**Vrlo dobar**Rješava složenije zadatke uz pomoć nastavnika ili uz nepotpun postupak.Djelomično povezuje opažanja ili dobivene podatke s konceptualnim spoznajama.Redovito predaje domaće i školske zadaće uz manje greške.Na vrijeme i korektno izrađuje izvješća, prezentacije i plakate uz manje nepreciznosti, ali evidentan je uloženi trud.**Odličan**Samostalno ili uz manju pomoć rješava problemske zadatke i primjenjuje stečeno znanje u novim situacijama.Povezuje opažanja ili dobivene podatke s konceptualnim spoznajama.Redovito i točno izrađuje domaće i školske zadaće, izvješća, prezentacije i plakate. Radovi su pregledni, točni i kreativni. |

**Zaključna ocjena -** ocjene iz oba elementa vrednovanja su jednako važne kod zaključivanja ocjene.

Svaka brojčana ocjena dodatno je opisana i objašnjena u bilješkama.

U bilješkama se također nalaze opisne i brojčane ocjene dobivene na nastavnom satu metodama vrednovanja za učenje (radni listići, pitanja, izlazne ankete, rubrike za vrednovanje, liste procjene).

Učenik koji je na kraju školske godine ocijenjen ocjenom nedovoljan upućuje se na dopunsku nastavu, a ukoliko ni tada ne zadovolji, upućuje se na polaganje popravnog ispita u kolovozu tekuće školske godine. U tom slučaju učenik odgovara nastavno gradivo cijele školske godine.